युवाहरूका लागि अर्को अवसर पर्यटनमा पनि छ। आफ्नो ठाउँ र योग्यताअनुरूप आन्तरिक एवं बाह्य पर्यटनमा लगानी गर्न सकिन्छ। देशको भौगोलिक, सांस्कृतिकजस्ता अनेकन विशेषता उजागर गराउन सके नेपालको पहिचान त जोगिन्छ नै, पर्याप्त पैसा पनि कमाउन सकिन्छ। आफ्नै गाउँमा थोरै लगानी गरेर पनि पर्यटन व्यवसाय प्रारम्भ गर्न सकिन्छ। गाउँका स्थानीय खानेकुरा ख्वाउन सकिन्छ, संस्कृति, नाचगान आदि प्रदर्शन गरी पर्यटकहरूलाई आकषिर्त गर्न सकिन्छ। कम्तीमा हप्ताको एकदिन भए पनि नजिकका गाउँठाऊँ डुल्ने परम्परा बसाल्न सकिए पनि धेरैले रोजगारी प्राप्त गर्न सक्छन्। केवल सोच र कार्यान्वयनको खाँचो छ।
